

[image: C:\Users\marh\AppData\Local\Microsoft\Windows\Temporary Internet Files\Content.Outlook\3DQ1N8R9\LMST_auto_stor.jpg]

	13. oktober 2026



PRODUKTRESUMÉ

for

Fumexx Vet., injektionsvæske, opløsning


0.	D.SP.NR.
34812

1.	VETERINÆRLÆGEMIDLETS NAVN
Fumexx Vet.

Lægemiddelform: Injektionsvæske, opløsning
Styrke(r): 50 mg/ml

2.	KVALITATIV OG KVANTITATIV SAMMENSÆTNING
Hver ml indeholder:

Aktive stof:
Furosemid 		50,00 mg

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Benzylalkohol (E1519)
	15,00 mg

	Natriumhydroxid
	

	Vand til injektionsvæsker
	



Klar, farveløs til gul opløsning, fri for synlige partikler.


3.	KLINISKE OPLYSNINGER

3.1	Dyrearter, som lægemidlet er beregnet til
Kvæg, hest, hund og kat.



3.2	Terapeutiske indikationer for hver dyreart, som lægemidlet er beregnet til
Behandling af ikke-inflammatorisk ødem, ascites og væskeophobning i kropshulrum af forskellige årsager, inklusive ødem i tilknytning til hjerteinsufficiens og nyredysfunktion, hvor diuretisk behandling er klinisk indiceret.
Understøttende behandling af forgiftninger, hvor fremkaldelse af diurese anses for at være gavnligt.

3.3	Kontraindikationer
[bookmark: _Hlk218778979]Må ikke anvendes i tilfælde af urinvejsobstruktion, nyresvigt med anuri eller svær nyreskade.
Må ikke anvendes i tilfælde af elektrolytmangel (hypokaliæmi, hyponatriæmi)
Må ikke anvendes i tilfælde af hypovolæmi, hypotension eller dehydrering.
Må ikke anvendes i tilfælde af overfølsomhed over for det aktive stof eller over for et eller flere af hjælpestofferne.

3.4	Særlige advarsler
Øget indtagelse af drikkevand kan nedsætte den terapeutiske virkning. Så vidt dyrets tilstand tillader det, skal indtagelsen af vand begrænses til fysiologisk normale mængder under behandlingen.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Dyr, der behandles med furosemid, bør observeres for tidlige tegn på elektrolytubalance såsom tørst, oliguri, forhøjet puls, sløvhed/døsighed, rastløshed. Katte bør behandles med særlig forsigtighed, da katte kan være mere følsomme over for furosemid end hunde.
Furosemid bør anvendes med forsigtighed til patienter med nefropati, nedsat leverfunktion og diabetes mellitus.
Ved administration samtidig med hjerteglykosider bør furosemid kun anvendes de første 1-3 dage og derefter intermitterende.
Monitorering af kaliumbalancen er kun nødvendig under langvarig behandling. Kaliumtilskud kan være nødvendigt.

Særlige forholdsregler for personer, der administrerer veterinærlægemidlet til dyr
Furosemid har mulige genotoksiske egenskaber, og der er evidens for karcinogenicitet hos mus. Hudkontakt med eller utilsigtet injektion af veterinærlægemidlet bør undgås.
Furosemid er et diuretikum og påvirker væske- og elektrolytbalancen. Veterinærlægemidlet indeholder benzylalkohol, som kan forårsage let lokal irritation. 
I tilfælde af utilsigtet selvinjektion, skal der straks søges lægehjælp, og indlægssedlen eller etiketten bør vises til lægen. I tilfælde af utilsigtet eksponering af huden skylles omgående med rigelige mængder vand.
Ved overfølsomhed over for furosemid eller benzylalkohol bør kontakt med veterinærlægemidlet undgås.
Vask hænder efter brug.

Særlige forholdsregler vedrørende beskyttelse af miljøet
Ikke relevant.



3.6	Bivirkninger

Kvæg, hest, kat: 
	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Hæmokoncentration, 
Nedsat kredsløbsfunktion;
Hypokaliæmi1, 
Hyponatriæmi1, 
Dehydrering1


1 I tilfælde af længerevarende behandling.

Hund:
	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Hæmokoncentration, 
Nedsat kredsløbsfunktion; 
Hypokaliæmi1, 
Hyponatriæmi1, 
Dehydrering1;
Opkastning2; 
Vaklen2


1 I tilfælde af længerevarende behandling.
2 Efter hurtig injektion.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning
Veterinærlægemidlets sikkerhed under drægtighed eller laktation er ikke fastlagt.

Drægtighed:
Laboratorieundersøgelser af rotter, mus og kaniner har ikke afsløret teratogene virkninger, men har afsløret føtotoksiske og maternotoksiske virkninger. 
Må kun anvendes i overensstemmelse med den ansvarlige dyrlæges vurdering af benefit/risk-forholdet. Anvendelse frarådes under drægtighedens andet trimester.

Laktation:
Furosemid udskilles i modermælken. 
Må kun anvendes i overensstemmelse med den ansvarlige dyrlæges vurdering af benefit/risk-forholdet.

3.8	Interaktion med andre lægemidler og andre former for interaktion
[bookmark: _Hlk218777882]Furosemid øger de toksiske virkninger af hjerteglykosider, cefalosporiner, lithiumsalte og aminoglykosider. Det nedsætter også virkningen af sympatomimetika og antidiabetika. Det øger potensen af kumarin, theofyllin og ikke-depolariserende muskelrelaksantia. Non-steroide anti-inflammatoriske lægemidler (NSAID) nedsætter furosemids diuretiske virkning. Skal anvendes med forsigtighed til dyr, der får glukokortikosteroider, der sænker kaliumniveauerne. 



3.9	Administrationsveje og dosering
Kvæg og hest: kun intravenøs (i.v.) anvendelse.
Hund og kat: intramuskulær eller intravenøs anvendelse (i.m. eller i.v.).

	Dyreart
	mg/kg legemsvægt
	ml
	Administrationsvej
	Hyppighed

	Hest, kvæg
	0,5 – 1,0
	1 – 2 ml pr. 100 kg
	i.v.
	Administreret som en enkelt intravenøs injektion eller opdelt over to administrationer

	Hund, kat
	2,5 – 5,0
	0,5 – 1,0 ml pr. 10 kg
	i.m. eller i.v.
	Administreret som en enkelt injektion eller opdelt over to administrationer. 



Kvæg og hest: 
Den maksimale behandlingsvarighed er to på hinanden følgende dage.

Hund og kat: 
Dosis og doseringsinterval skal justeres i henhold til klinisk respons og tolerabilitet.
[bookmark: _Hlk218779308]
Langvarig opbevaring ved temperaturer under 25 °C kan forårsage krystallinsk bundfald.
Veterinærlægemidlet må ikke anvendes, hvis det indeholder krystallinsk bundfald. 

Proppen kan uden risiko punkteres 30 gange. 

3.10	Symptomer på overdosering (og, hvis relevant, nødforanstaltninger og modgift)
Der kan forekomme dehydrering og elektrolyttab. Monitoreres og korrigeres efter behov. Højere doser end de anbefalede kan forårsage forbigående døvhed og CNS-virkninger (sløvhed, koma, krampeanfald). Der er observeret kardiovaskulære bivirkninger (f.eks. hypotension, hjerterytmeforstyrrelser, kollaps) hos svage og gamle patienter efter overdosering.  

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
[bookmark: _Hlk218683194]Kvæg:
Slagtning: 	2 dage.
Mælk:	48 timer.

Hest:
Slagtning: 	2 dage.

Må ikke anvendes til hopper, hvis mælk er bestemt til menneskeføde.




4.	FARMAKOLOGISKE OPLYSNINGER

4.1	ATCvet-kode
QC03CA01

4.2	Farmakodynamiske oplysninger
[bookmark: _Hlk191281547]Furosemid er et sulfonamidderivat med en potent, hurtig, men kortvarig (6-8 t) saluretisk virkning. Det øger udskillelsen af natrium og klorider, men har en svagere virkning på udskillelsen af kalium, magnesium og kalcium. Det virker på niveau med den tykvæggede del af Henles slynge. Det øger kaliumudskillelsen i distale tubulus contortus. Uden for nyrerne påvirker det kulhydratmetabolismen ved at reducere glukosetolerancen. Det har en direkte spasmolytisk virkning på karrenes muskellag.

4.3	Farmakokinetiske oplysninger
Furosemid begynder at virke 2-3 minutter efter intravenøs administration. Efter administration ad andre veje (både som injektion og oralt) absorberes det meget hurtigt som følge af dets lave fedtopløselighed. Lægemidlet udskilles også meget hurtigt fra kroppen og forekommer hovedsageligt i urinen i uændret tilstand.

Furosemids lave opløselighed og hurtige udskillelse via nyrerne minimerer muligheden for, at det akkumuleres i vævene og de indre organer samt krystalliseres.


5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 2 år. 
Opbevaringstid efter første åbning af den indre emballage: 28 dage.

5.3	Særlige forholdsregler vedrørende opbevaring
Må ikke opbevares i køleskab eller nedfryses. 

5.4	Den indre emballages art og indhold
Brun glasampul (type II), der er lukket med en coatet brombutylgummiprop (type I) og et aluminiumlåg, i en papæske.

Pakningsstørrelser:
Papæske med 1 ampul med 20 ml injektionsvæske, opløsning
Papæske med 1 ampul med 50 ml injektionsvæske, opløsning

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Alfasan Nederland B.V.
Kuipersweg 9
3449 JA Woerden
Holland

7.	MARKEDSFØRINGSTILLADELSESNUMMER (-NUMRE)
74785

8.	DATO FOR FØRSTE TILLADELSE
13. oktober 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
BPK

Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

